钦定古今图书集成/明伦汇编/氏族典/第539卷 > 《渭南县志》 > 白圭
## 钦定古今图书集成/明伦汇编/氏族典/第539卷 > 《渭南县志》 > 白圭

按《史记白圭传》：“圭，周人也。当魏文侯时，白圭乐观时
变，故人弃我取人取我。与夫岁孰取谷，予之丝漆茧，
出取帛絮，与之食。太阴在卯穰。明岁衰恶，至午旱，明
岁美，至酉穰；明岁衰恶，至子大旱，明岁美，有水至卯
积著，率岁倍。欲长钱，取下谷；长石斗，取上种。能薄饮
食，忍嗜欲，节衣服，与用事僮仆同苦乐，趋时若猛兽”
鸷鸟之发。故曰：“吾治生产，犹伊尹、吕尚之谋，孙吴用
兵，商鞅行法是也。是故其智不足与权变，勇不足以
决断，仁不能以取予，彊不能有所守，虽欲学吾术，终
不告之矣。”盖天下言治生祖白圭。